Coma eth falcon, que s’a estat volant pendent long temps sense veir cap reclama ne cap audèth, hé exclamar ar falconaire: “Ep!, ja baishes?”, e plan que òc, baishe cansat des nautades a on traçaue cent rapids cercles, en tot posar-se luenh deth que l’adondèc, desdenhós e iracund, atau mos deishèc Gerion ath hons der abisme, ath pè d’ua rosigada ròca; e liure des nòstes persones, s’aluenhèc coma era flècha lançada pera còrda.